शेयर कीं ब्लैक एंड व्हाइट बीटीएस तस्वीरें, IFS ऑफिसर का निभाएंगी किरदार
जान्हवी कपूर इन दिनों अपनी अपकमिंग फिल्म 'उलझ' की शूटिंग लंदन में कर रही हैं। एक्ट्रेस ने लंदन का शेड्यूल पूरा कर लिया है। गुरुवार को, जान्हवी ने अपने इंस्टाग्राम पर फिल्म के सेट से कई ब्लैक एंड व्हाइट तस्वीरें अपलोड कीं और कैप्शन मेंshared black and white bts photos,
जान्हवी कपूर इन दिनों अपनी अपकमिंग फिल्म 'उलझ' की शूटिंग लंदन में कर रही हैं। एक्ट्रेस ने लंदन का शेड्यूल पूरा कर लिया है। गुरुवार को, जान्हवी ने अपने इंस्टाग्राम पर फिल्म के सेट से कई ब्लैक एंड व्हाइट तस्वीरें अपलोड कीं और कैप्शन में लिखा, 'उलझ के 20 दिन पूरे हो गए। अभी 20 और जाने बाकी हैं। आत्मा के लिए भोजन।'
इन फोटोज में निर्देशक सुधांशु सरिया, उनकी टीम और उनके तैयार होने के कुछ शॉट्स दिखाए गए हैं।
देखें फोटोज...
IFS ऑफिसर की जिंदगी पर बेस्ड है फिल्म की कहानी
इस फिल्म में जाह्नवी IFS ऑफिसर का रोल करेंगी। डायरेक्टर और नेशनल अवॉर्ड विनर सुधांशु सरिया फिल्म के डायरेक्टर हैं और जंगली पिक्चर्स ने फिल्म को प्रोड्यूस किया है। फिल्म में जाह्नवी के अलावा गुलशन देवैया और रोशन मैथ्यू भी नजर आएंगे। फिल्म की कहानी एक ऐसी IFS ऑफिसर की जिंदगी के इर्द-गिर्द घूमती है जिनके परिवार में भी देशभक्ति का जूनून सवार है। लेकिन, अपने करियर के सबसे जरूरी मोड़ पर जाह्न्वी एक साजिश का शिकार हो जाती हैं और उनकी जान जोखिम में पड़ जाती है।
फिल्म के बारे में मीडिया से बात करते हुए जाह्नवी ने बताया- एक एक्टर के तौर पर मुझे फिल्म की स्क्रिप्ट देखते ही पसंद आ गई। मैं ऐसी फिल्में करना चाहती हूं जो मुझे मेरे कम्फर्ट जोन से बाहर ला सकें, उलझ की स्क्रिप्ट बिल्कुल वैसी ही है।
साउथ इंडस्ट्री में रखेंगी कदम 
जान्हवी जल्द ही साउथ सुपरस्टार जूनियर एनटीआर की फिल्म से टॉलीवुड डेब्यू करेंगी। इस मूवी का नाम 'एनटीआर 30' था। लेकिन अब फिल्म का नाम बदल कर 'देवरा' कर दिया गया है। यह फिल्म 5 अप्रैल 2024 को सिनेमाघरों में रिलीज होगी।
इसी महीने एक्ट्रेस की फिल्म 'बावल' भी रिलीज हो रही है। इसमें उनके अपोजिट वरुण धवन हैं। इसके अलावा जान्हवी राजकुमार राव के साथ फिल्म 'मिस्टर एंड मिसेज माही' में नजर आने वाली हैं।